OpenLLM-France/wikimedia huggingface dataset:
# Pantà del Catllar

El pantà del Catllar és un embassament del riu Gaià, creat per una presa al municipi del Catllar, que s'estén pels termes del Catllar, Vespella de Gaià i Renau, a la comarca del Tarragonès, i una petita part de Vilabella, a la de l'Alt Camp.

## Història

El pantà fou projectat a principis de la dècada dels 1970 amb l'objectiu de proporcionar aigua a la indústria petroquímica de Repsol, ubicada a pocs quilòmetres, i de pas a la comunitat de regants de La Riera de Gaià i el Catllar. Inicialment fou projectat més amunt, al municipi de Salomó, amb una capacitat de 11 hm³, sent finalment construït a la desembocadura del torrent de Renau, a 11 quilòmetres del mar, amb una capacitat de 60hm³, en un riu amb poca aigua (59 quilòmetres de recorregut i una mitja de 0,57m³/s) i sobre materials porosos.
Conseqüentment, des del 1977, dos anys després de la seva inauguració, tot el cabal del riu Gaià quedà retingut al pantà. Entre el 1989 i el 2008, degut a les filtracions, només es va poder aprofitar el 41% del volum de l'aigua emmagatzemada, i el seu registre màxim fou només en 21,5hm³. La mitjana durant tots aquests anys fou d'entre 5 i 6 hm³, sense arribar a mullar ni tan sols els peus de l'embassament.
Des de 2012, Repsol, que gestiona l'embassament, i per un acord amb l'Agència Catalana de l'Aigua, allibera el cabal ecològic del riu a canvi d'altres concessions per part de la Generalitat. L'embassament roman amb les comportes obertes.

## Dades

* Aigua embassada (2008): 2 hm³
* Aigua embassada (2009): 4 hm³

## Vegeu també

* Embassaments de Catalunya

## Referències

* ↑ Margalef, Oriol «Plan para resucitar al río Gaià». La Vanguardia, 27-07-2021 [Consulta: 2 octubre 2022].
* 1 2 www.embalses.net - El Catllar

## Enllaços externs

* Els embassaments al web de l'ACA
# Manantiales (Uruguai)

Manantiales és un balneari del sud-est de l'Uruguai, ubicat al departament de Maldonado. Es troba sobre la costa de l'oceà Atlàntic, sobre la ruta 10, entre el seu encreuament amb la ruta 104 a l'est i la Laguna Blanca a l'oest. Sobre la seva franja costanera hi ha un punt que es diu Punta Piedras. Cap a l'oest d'aquest punt hi és la platja Las Olas, mentre que vers a l'est s'ubica la platja Bikini. A l'oest limita amb el barri de San Carlos, al costat de La Barra.

## Població

Segons les dades del cens de 2004, Manantiales tenia una població aproximada de 182 habitants i un total de 548 habitatges.
| Any | Població |
| 1963 | 57 |
| 1975 | 63 |
| 1985 | 132 |
| 1996 | 199 |
| 2004 | 182 |
| 2011 | 149 |

## Referències

* ↑ «Cens de 2004 del Departament de Maldonado» (XLS) (en castellà). INE, 2004. [Consulta: 17 desembre 2011].
* ↑ «Estadístiques 1963–1996 / M» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-11-23. [Consulta: 17 desembre 2011].

## Enllaços externs

* Mapa de l'INE de Manantiales (castellà)
* Article sobre Manantiales, pàgina web oficial del Govern de l'Uruguai Arxivat 2011-12-05 a Wayback Machine. (castellà)
# Jeroni de Praga

Jeroni de Praga (Praga, República Txeca; 1360 – Constança, Alemanya i mort el 30 de maig de 1416) va ser predicador bohemi, seguidor de John Wycliffe i defensor de la tesi de Jan Hus.
En la seua joventut va conèixer Hus en la Universitat de Praga. Va estudiar en la Universitat d'Oxford, Anglaterra, on va conèixer la doctrina de Wycliffe, la qual va dur a Bohèmia.
Va defensar la tesi husita en diferents llocs d'Europa, per a finalment presentar-se al costat de Hus davant el concili de Constança en Alemanya, on ambdós van ser condemnats a la foguera per heretgia.
# Newton (Geòrgia)

Newton és una població dels Estats Units a l'estat de Geòrgia. Segons el cens del 2000 tenia 851 habitants.

## Demografia

Segons el cens del 2000, Newton tenia 851 habitants, 320 habitatges, i 228 famílies. La densitat de població era de 112,9 habitants/km².
Dels 320 habitatges en un 38,1% hi vivien nens de menys de 18 anys, en un 38,1% hi vivien parelles casades, en un 28,8% dones solteres, i en un 28,8% no eren unitats familiars. En el 25,6% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,8% tenia menys de 18 anys, un 10,2% entre 18 i 24, un 29% entre 25 i 44, un 17,3% de 45 a 60 i un 14,7% 65 anys o més.
L'edat mediana era de 33 anys. Per cada 100 dones de 18 o més anys hi havia 78,8 homes.
La renda mediana per habitatge era de 26.563 $ i la renda mediana per família de 27.386 $. Els homes tenien una renda mediana de 30.417 $ mentre que les dones 17.885 $. La renda per capita de la població era de 13.832 $. Entorn del 27,4% de les famílies i el 28,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Newton». American Fact Finder. Oficina del Cens dels Estats Units, 12-01-2010.
# Kàrpovka (Penza)

* Per a altres significats, vegeu «Kàrpovka».
Kàrpovka (Карповка en rus) - és un poble de l'óblast de Penza, a Rússia, que el 2007 tenia 694 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Haukur Heiðar Hauksson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Haukur Heidar Hauksson (Akureyri, l'1 de setembre de 1991) és un jugador futbol, que actualment juga per l'AIK a Suècia.
# Le Samyn 2018

Le Samyn 2018 fou la 50a edició de la cursa ciclista Le Samyn. Es va disputar el 27 de febrer de 2018 sobre un recorregut de 200 km. La cursa formava par del calendari UCI Europa Tour 2018 amb una categoria 1.1.
El vencedor final fou el neerlandès Niki Terpstra (Quick-Step Floors), que s'imposà en solitari en l'arribada a Dour. El seu company d'equip Philippe Gilbert i Damien Gaudin (Direct Énergie) completaren el podi.

## Equips

Vint-i-un equips prenen part en la cursa: tres WorldTeams, onze equips continentals professionals i set equips continentals :

## Classificació final

Font: ProCyclingStats :

## Enllaços externs

* Web oficial Arxivat 2011-07-27 a Wayback Machine. (francès)
# Hybopsis amblops

Hybopsis amblops és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Etnier, D.A. i W.C. Starnes 1993 The fishes of Tennessee. The University of Tennessee Press, Knoxville (Tennessee), Estats Units.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Organització Democràtica i Popular dels Turcmans

Organització Democràtica i Popular dels Turcmans (anglès: Turkmen Democratic People Organization; turc: Ulusal Dimokrat Türkmen Orgütü) fou un moviment polític turcman de l'Iraq fundada a Síria el 1979 pel conegut dirigent turcman I. Kocava; altres dirigents foren F. Demirci, H. Suleyman, E. Izzeddin, A. A. Kasap i M. Reshid; aquest darrer va desaparèixer el 1996 quan fou capturat per les forces iraquianes que van atacar Erbil. M. Ketene fou el representant a Líbia i A. Beyatli a Ankara. L'organització fou dissolta després de divergències entre els sirians i l'oposició iraquiana.

## Referències

* Partits turcmans
# Mas d'en Bosch

El Mas d'en Bosch o Mas d'Oliver és una masia del municipi de Cambrils (Baix Camp). Tant el mas com la seva església, l'ermita de Santa Maria del Mas d'en Bosch o la Mare de Déu de Vilafortuny, estan protegits com a béns culturals d'interès local. És d'estil renaixentista popular de cap al mil sis-cents.

## Descripció

És una gran masia de planta rectangular, amb jardí i pati tancats, molt restaurada recentment, però amb adequació a l'estil original. Conté reixats antics i balcons d'Alcaniç. Les Portes, batents, portons, bastiments de les finestres, etcètera, tot de l'època, s'han portat de diferents llocs. Davant de la façana, molt típica de la comarca, i a l'altra banda del camí que porta el nom del mas, hi ha una petita església.
La petita església és d'una sola nau amb arcs de pedra, amb coberta de fusta a dues vessants. L'absis és semicircular amb contraforts, i la façana de pedra, amb porta adovellada en arc de mig punt.

## Història

És una casa pairal d'importància històrica a la comarca, relacionada directament amb el nucli de Vilafortuny, antigament anomenada Mas d'Oliver. Així, en 1496, el fogatjament parla que en "un mas, hi viu Joan Oliver". Pels voltants s'hi han trobat restes romanes.
En el segle xv, a causa de la destrucció del castell i de l'església de Barenys i de Vilafortuny, l'arquebisbe ordenà que de les desferres es bastís l'església del Mas d'Oliver (Mas d'en Bosch), terres endintre. A la clau de l'arc de la porta del fossar, al costat de l'església, hi ha la data 1799 sota una calavera i dues tíbies. En aquest fossar hi ha enterrat l'escriptor Joaquim Roca i Cornet.

## Referències

* 1 2 «Mas d'en Bosch». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 abril 2012].
* 1 2 «Església del Mas d'en Bosch». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 abril 2012].

## Enllaços externs

* «Mas d'en Bosch». Mapa de recursos culturals. Diputació de Tarragona.
* «Ermita de Santa Maria del Mas d'en Bosc». Mapa de recursos culturals. Diputació de Tarragona.
# Jean-Christophe Lagarde

Jean-Christophe Lagarde (nascut el 24 d'octubre de 1967 a Châtellerault) és un membre de l'Assemblea Nacional de França. És el segon President de la Unió de Demòcrates i Independents d'ençà el 13 de novembre de 2014.
Fou un dels signataris d'una carta de 52 diputats francesos contra la repressió espanyola a Catalunya, l'1 de setembre de 2019.

## Mandats

* Batlle de Drancy (d'ençà el 2001)
* Diputat de Seine-Sant-Denis 5è districte (d'ençà el 2002)

## Referències

* ↑ «Cinquanta-dos diputats francesos signen una carta contra la repressió espanyola a Catalunya». Vilaweb. [Consulta: 1r setembre 2019].
* ↑ «LISTE DÉFINITIVE DES DÉPUTÉS ÉLUS À L'ISSUE DES DEUX TOURS». National Assembly of France. [Consulta: 4 juliol 2010].
# New Underwood

New Underwood és una població dels Estats Units a l'estat de Dakota del Sud. Segons el cens del 2000 tenia 616 habitants.

## Demografia

Segons el cens del 2000, New Underwood tenia 616 habitants, 232 habitatges, i 174 famílies. La densitat de població era de 517 habitants per km².
Dels 232 habitatges en un 40,1% hi vivien nens de menys de 18 anys, en un 53,4% hi vivien parelles casades, en un 14,2% dones solteres, i en un 24,6% no eren unitats familiars. En el 20,3% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,02.
Per edats la població es repartia de la següent manera: un 31,3% tenia menys de 18 anys, un 6,2% entre 18 i 24, un 28,6% entre 25 i 44, un 20% de 45 a 60 i un 14% 65 anys o més.
L'edat mediana era de 34 anys. Per cada 100 dones de 18 o més anys hi havia 94,9 homes.
La renda mediana per habitatge era de 32.750 $ i la renda mediana per família de 36.111 $. Els homes tenien una renda mediana de 25.096 $ mentre que les dones 21.442 $. La renda per capita de la població era de 14.729 $. Entorn del 4,8% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Underwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- New Underwood». American Fact Finder. Oficina del Cens dels Estats Units, 12-01-2010.
# Kansai Telecasting Corporation

La Societat Anònima de Televisió de Kansai (関西テレビ放送株式会社 Kansai Terebi Hōsō kabushiki gaisha), sovint anomenada Kansai TV (関西テレビ Kansai-terebi) o Kantele (関テレ) i abreujada com a KTV és una cadena de televisió amb seu a Osaka que dona servei a tota la regió de Kansai i afiliada a la xarxa nacional de Fuji Television. L'empresa es troba dins del grup conglomerat Hankyu-Hanshin-Toho.

## Referències

* ↑ 関西テレビ春の改編に合わせロゴを一新。槇原敬之が関西テレビへの応援歌をプロデュース！！ Arxivat 2015-03-17 a Wayback Machine. (in Japanese). Kansai Telecasting Corporation. March 17, 2015.
# Haulani

Haulani és un cràter sobre la superfície del planeta nan Ceres, situat amb el sistema de coordenades planetocèntriques a 7.76 ° de latitud nord i 12.78 ° de longitud est. Fa un diàmetre de 34 km. El nom va ser fet oficial per la UAI el tres de juliol del 2015 i fa referència a Hau-lani, deessa de les plantes de la mitologia hawaiana.

## Referències

* ↑ "Haulani". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Hèctor Coll Sebastià

Hèctor Coll Sebastià (La Pobla de Vallbona 1982), més conegut com a Colau, és un jugador professional de pilota valenciana, en l'escala i corda ocupa la posició de rest. És germà d'Antonio Coll, Colau II.

## Palmarés

* Campió del Màsters Ciutat de València en escala i corda 2008
* Campió del Trofeu President de la Diputació de Castelló en escala i corda 2009

## Referències

* ↑ Pitarch, Sergi. «“Los vascos aprecian más el frontón que los valencianos la pelota”». Las Provincias, 13-11-2006.
* ↑ «El trinquet de la Pobla de Vallbona recupera la competició professional». PilotaVeu, 04-04-2016. Arxivat de l'original el 2016-12-20 [Consulta: 17 desembre 2016].
* ↑ «Colau». Val net. Arxivat de l'original el 2013-04-13. [Consulta: 24 juny 2014].
# Orxata (desambiguació)

«Orxata» té aquests significats:
* Orxata, beguda vegetal, especialment la feta amb xufa.
* Orxata d'arròs, beguda refrescant i tradicional de consum estès a Mèxic i a l'Amèrica Central, feta amb arròs.
* Orxata Sound System, grup de música valencià.
# Le Saint

Le Saint (en bretó Ar Sent) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 663 habitants. El 24 de febrer de 2005 el consell municipal va aprovar la carta Ya d'ar brezhoneg.

## Demografia

Evolució de la població Cassini et INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 644 | 1 633 | 1 378 | 1 220 | 1 458 | 1 487 | 1 630 | 1 704 | 1 627 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 582 | 1 646 | 1 679 | 1 609 | 1 639 | 1 753 | 1 782 | 1 804 | 1 820 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 962 | 2 055 | 2 159 | 2 068 | 2 088 | 2 035 | 1 967 | 1 800 | 1 513 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 354 | 1 208 | 1 013 | 881 | 761 | 696 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Yves Le Goff | PS |

## Referències

* ↑ http://cassini.ehess.fr/ Population avant le recensement de 1962
* ↑ Le Saint sur le site de l'Insee
# Mas d'en Caramany

El Mas d'en Caramany és una masia de Sant Pere Pescador (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situat al sud-est del nucli urbà de la població de Sant Pere Pescador, a tocar la carretera de Sant Pere al Riuet, i molt proper al nucli de Sant Martí d'Empúries.
Conjunt d'edificis aïllats, delimitats per una tanca. L'edifici original és de planta rectangular, amb la coberta plana utilitzada com a terrat i distribuït en planta baixa i pis. Presenta un porxo d'obertures rectangulars a la planta baixa i una terrassa delimitada amb balustrada al pis. Tots dos elements envolten el perímetre de l'edifici. Les obertures presents a la construcció són majoritàriament rectangulars, amb els emmarcaments d'obra arrebossats. Destaquen dos grans finestrals d'arc de mig punt adovellats, situats a la primera planta, a la que s'accedeix a través d'unes escales exteriors. El coronament de l'edifici presenta una gran cornisa motllurada, damunt la que s'assenta la barana del terrat, decorada. La construcció està arrebossada i pintada de color rosat.

## Història

L'edifici es pot datar entre els anys 1915-1916. El 1946 era propietat de Cecili Granada, últim hereu dels Caramany. Aquest edifici va ser construït específicament per les trobades entre amics per a anar a caçar.

## Referències

* 1 2 3 «Mas d'en Caramany». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Jardiner pigallat

El jardiner pigallat (Ailuroedus maculosus) és un ocell de la família dels ptilonorínquids (Ptilonorhynchidae).

## Hàbitat i distribució

Habita els boscos del nord-est de Queensland.

## Taxonomia

Considerat coespecífic d'Ailuroedus melanotis, ha estat ubicat a la seua pròpia espècie arran la revisió d'Irestedt et al. (2015).

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ M Irestedt, H Batalha-Filho, CS Roselaar, L Christidis i PGP Ericson. 2015. Contrasting phylogeographic signatures in two Australo-Papuan bowerbird species complexes (Aves: Ailuroedus). Zoologica Scripta 45(4): 365–379
# La Tor de Sant Maurici

El la Tor de Sant Maurici és una masia a un km a l'est del nucli de Sant Maurici de la Quar, al Berguedà. Ha estat catalogada com a patrimoni immoble al mapa de patrimoni de la Generalitat de Catalunya com a element arquitectònic amb el número 3534.

## Arquitectura

La Tor és una masia de planta basilical i cos rectangular, orientat a migdia. Presenta una interessant façana amb galeria d'arc de mig punt, coberta a doble vessant i el carener perpendicular a la façana. Està envoltada de construccions annexes: pallisses, graner, corrals, corts, etc., i de la capella advocada a la Mare de Déu del Carme, obra del segle xviii, amb la porta a llevant i sense absis. La masia correspon bàsicament a una obra de finals del segle xvii o començaments del segle xviii.

## Història

La documentació del monestir de monges benetes de Santa Maria de Valldaura, traslladat després a Berga amb el nom de Santa Maria de Montbenet, enregistra com a monja Esclaramunda de la Tor d'Olvan. Segons el capbreu de 1532 del monestir de monges de Montbenet, "Joan Foives habitant del Mas de Ca l'Artic", posseeix pel monestir en Mas La Tor amb els següents límits: "Monestir de Valldaura, capella de Sant Marçal, Mas de Ca l'Artic i Mas Camps de Parets". Paga de cens un sester de civada negra per Nadal. Prestà homenatge a l'abadessa el 25 de juny de 1538. En el fogatge de 1553 s'hi esmenta la casa de la Tor de Sant Maurici.

## Referències

* 1 2 3 «Mas la Tor». patmapa.gencat.cat. [Consulta: 28 setembre 2015].

## Vegeu també

* Llista de monuments del Berguedà
# Ille Chikly

Chikly és un illot a la part nord del llac de Tunis, governació de Tunis, delegació de Bab Bahr, Tunísia, amb una superfície de 3 hectàrees. A l'illot hi ha un antic fortí espanyol del segle xvi que ha estat declarat patrimoni cultural nacional i propietat del Ministeri de Cultura de Tunísia. Una restauració s'ha fet amb participació de l'estat espanyol i Tunísia. A l'illa hi venen a l'hivern nombrosos ocells i constitueix una reserva natural per a la protecció de les zona de nius d'algunes aus creada per ordre ministerial de 18 de desembre de 1993; la seva vida marina ha estat declarada protegida per la Convenció de Barcelona des de 1993.
# Orwell (Vermont)

Orwell és una població dels Estats Units a l'estat de Vermont. Segons el cens del 2000 tenia 1.185 habitants.

## Demografia

Segons el cens del 2000, Orwell tenia 1.185 habitants, 441 habitatges, i 340 famílies. La densitat de població era de 9,7 habitants per km².
Dels 441 habitatges en un 38,1% hi vivien nens de menys de 18 anys, en un 65,5% hi vivien parelles casades, en un 6,1% dones solteres, i en un 22,9% no eren unitats familiars. En el 17,9% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,3% tenia menys de 18 anys, un 5,6% entre 18 i 24, un 27,4% entre 25 i 44, un 27,8% de 45 a 60 i un 11,9% 65 anys o més.
L'edat mediana era de 39 anys. Per cada 100 dones de 18 o més anys hi havia 98,2 homes.
La renda mediana per habitatge era de 40.978 $ i la renda mediana per família de 42.438 $. Els homes tenien una renda mediana de 29.671 $ mentre que les dones 23.304 $. La renda per capita de la població era de 19.835 $. Entorn del 6,2% de les famílies i el 10,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orwell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Orwell». American Fact Finder. Oficina del Cens dels Estats Units, 12-01-2010.
# Llac Hulun

El llac Hulun (en mongol, Далай нуур, Hulun Nur, en xinès: 呼倫湖, en pinyin: Hulun Hú), també conegut com a Dalai Nuur («llac oceà»), és un gran llac asiàtic situat a la Mongòlia Interior, Xina. És un dels cinc llacs més grans d'aigua dolça de la Xina, amb una superfície aproximada de 2.339 km². Té una longitud d'uns 90 km i 27 km d'amplada.
La producció pesquera anual de 1995 va ser d'unes 7.000 tones, 100 tones de gambeta, 4 kg de perles i 1,5 milionsde llagostes. El llac Hulun és una de les principals zones de producció de canya a la Xina.
És una destinació turística durant l'estiu per a homes de negocis de Pequín i Xangai, però fora de temporada, els visitants del llac són escassos. El llac no és lluny de Manzhouli, que es troba en una de les principals línies de ferrocarril. Encara que hi ha diversos llogarets propers, Manzhouli és la ciutat gran més propera.

## Notes

* ↑ «LakeNet - Lakes». www.worldlakes.org. [Consulta: 29 novembre 2016].
# Mas d'en Cosme

«Mas d'en Cosme» té aquests significats:
# Jardiner flamíger

El jardiner flamíger (Sericulus ardens) és una espècie d'ocell de la família dels ptilonorínquids (Ptilonorhynchidae) que habita la selva humida del sud de Nova Guinea.

## Referències

* ↑ «Jardiner flamíger». Cercaterm. TERMCAT, Centre de Terminologia. Rev. 15-1-2022 (català)